FORSKRIFT OM STUDIER VED

UNIVERSITETET FOR MILJØ- OG BIOVITENSKAP
med utfyllende bestemmelser
Fastsatt av styret ved Universitetet for miljø- og biovitenskap (UMB) 15. juni 2006 med hjemmel i lov 1. april 2005 nr. 15 om universiteter og høgskoler § 3-3, § 3-4, § 3-5, § 3-8, § 3-10 og § 4-2. Sist endret 14. juni 2007.
(Utfyllende bestemmelser i kursiv, vedtatt av studienemnda ved Universitetet for miljø- og biovitenskap (UMB) 7. juni 2006, sist endret 17. oktober 2007.)

Kap. 1 Forskriftens virkeområde

§ 1-1 Forskriften gjelder for studier ved Universitetet for miljø- og biovitenskap (UMB). 

Kap. 2 Myndighetsbestemmelser

§ 2-1 Studienemnda selv kan vedta utfyllende bestemmelser til denne forskriften.


Kap. 3 Studieår og undervisningsinndeling 

§ 3-1 Studieåret er inndelt på følgende måte:

Høstsemester:  
Semesterstart




ca. uke 33, mandag

Augustblokk  




ca. uke 33, 34, 35, t.o.m. onsdag i uke 36

Blokkeksamen 




ca. onsdag i uke 36

Tidspunkt for ny prøve/utsatt eksamen**
ca. torsdag og fredag i uke 36

Høstparallell  




ca. f.o.m. mandag i uke 37  t.o.m. fredag i    

                                                                       uke 49

Eksamensperiode 



ca. uke 50 - 51

Semesterslutt
  



ca. uke 51, fredag

Vårsemester:

Tidspunkt for ny prøve/utsatt eksamen
ca. uke 1
Semesterstart 




ca. uke 2, mandag

Januarblokk
 



ca. uke 2, 3, 4 t.o.m. onsdag uke 5

Blokkeksamen




ca. onsdag i uke 5

Vårparallell
 



ca. f.o.m. torsdag i uke 5 t.o.m. fredag i    


                                                           uke 20

Eksamensperiode  



ca. uke 21 - 22

Juniblokk  




ca. uke 23 – 26, pluss uke 32

Blokkeksamen




ca. uke 26, fredag 

Semesterslutt 




ca. uke 26, fredag

** Tidspunktet for ny prøve/utsatt eksamen, ca. torsdag og fredag i uke 36, er i 2007  flyttet til lørdag 5. mai og lørdag 12. mai.  
NB! Fra og med studieåret 2008/2009 inndeles studieåret på følgende måte:

	HØSTSEMESTER  
	

	Semesterstart

	ca. uke 33, mandag

	Augustblokk  
	ca. uke 33, 34, 35



	Blokkeksamen
	ca. mandag i uke 36



	Ny prøve/utsatt eksamen 
	(utgår)

	Høstparallell
	ca. f.o.m. tirsdag i uke 36 t.o.m. fredag i uke 49                                                       

	Eksamensperiode
	ca. uke 50 - 51

	Semesterslutt

	ca. uke 51, fredag formiddag

	
	

	VÅRSEMESTER
	

	Ny prøve/utsatt eksamen
	ca. uke 1

	Semesterstart
	ca. uke 2, mandag

	Januarblokk
	ca. uke 2, 3, 4 



	Blokkeksamen

	ca. mandag i uke 5

	Vårparallell

	ca. f.o.m. tirsdag i uke 5 t.o.m. fredag i uke 19  



	Eksamensperiode  
	ca. uke 20-21



	Ny prøve/utsatt eksamen
	ca. uke 22

	Juniblokk  
	ca. uke 23 – 32



	Blokkeksamen
	ca. mandag ukene 26 og 29,  fredag i uke 32 



	Semesterslutt
	ca. fredag uke 32




§ 3-2 Forventet studentarbeidsmengde ved UMB er 60 studiepoeng pr. år. 

§ 3-3 Studienemnda fastsetter dato for immatrikulering.

§ 3-4 UMB har 2 demokratitimer pr. uke.

Utfyllende bestemmelser til kapittel 3

Ad. 3-1 Det gis ikke undervisning fra og med mandag etter palmesøndag til og med 2. påskedag. 

Dersom helligdag(er) inntreffer i eksamensperioden utvides eksamensperioden tilsvarende (undervisningsperiodene utvides derimot ikke).

Tidspunkt for blokkeksamen gjelder avsluttende prøver som er sentralt organisert. Dersom det er behov for mer enn 1 eksamensdag for avsluttende prøver, legges slike eksamener normalt til kl. 14 på fredag(er) i blokka. 

Ad. 3-2 Det tilsvarer 30 studentarbeidstimer pr. studiepoeng og ca. 1800 timer pr. år.
Ad. 3-4 Onsdager fra kl. 12-14 er i alle undervisningsperiodene avsatt til demokratitimene. Unntak vil kunne gjelde for feltkurs, utferder og laboratorieøvelser i blokkperiodene.

Det gis ikke undervisning ved vår- og høstallmøtet (onsdag kl.12-16 i henholdsvis uke 18 og 48).

Kap. 4 Etablering og nedlegging av studieprogram og emner

§ 4-1 Universitetsstyret vedtar etablering og nedlegging av studieprogram etter forslag fra undervisningsutvalgene og tilråding fra studienemnda. Studienemnda selv kan fastsette endringer i et studieprograms struktur, dersom endringene gjelder mindre enn halvparten av de obligatoriske emnene, eller gjelder endringer som ikke er vesentlige i studieprogrammets struktur. 

§ 4-2 Instituttene foreslår etablering og nedlegging av emner. Studienemnda godkjenner årlig emneporteføljen til det enkelte institutt.

§ 4-3 Undervisningen kan avlyses, hvis færre studenter er oppmeldt til et emne enn oppgitt som krav i emnebeskrivelsen. 
Kap. 5 Studieplaner 

§ 5-1 Studienemnda selv vedtar studieplaner for de enkelte studieprogram etter forslag fra undervisningsutvalgene.

§ 5-2 Studieplanen skal være beskrevet etter regler fastsatt av studienemnda.

Utfyllende bestemmelser til kapittel 5
Ad. 5-2 Studieplanene skal gi informasjon om læringsmål, studiepoeng, forutsatte kunnskaper, forventet arbeidsmengde for studentene på ulike aktiviteter og undervisnings- og vurderingsformer. Det skal fremgå av studieplanen for det enkelte studieprogram om inntil 10 studiepoeng med emner på 100-nivå kan inngå som en del av den 2-årige mastergraden. I slike tilfeller skal emnekode og emnenavn oppgis.    

Endringer i studieplaner vedtatt av studienemnda, vil bli rettet opp i den elektroniske versjonen av studieplanene. Den elektroniske versjonen vil da være gjeldende.
Kap. 6 Emnebeskrivelser 

§ 6-1 UMB utarbeider og gjør tilgjengelig en samlet oversikt over hvilke emner som tilbys. Emnene skal være beskrevet etter regler fastsatt av studienemnda.

§ 6-2 Instituttet godkjenner emnebeskrivelsene. 

§ 6-3 Emnene skal være på minimum 5 studiepoeng og være et multiplum av 5 studiepoeng. 

§ 6-4 Hvert emne skal ha et unikt og beskrivende navn. 

§ 6-5 Emnene skal ha emnekoder etter følgende modell; en kombinasjon av 3 eller 4 bokstaver og 3 tall. Første siffer viser nivå på emnet. Bokstavene bestemmes av instituttene, og bør være logiske i forhold til faglig innhold.

Utfyllende bestemmelser til kapittel 6

Ad. 6-1 Emner skal være utførlig beskrevet og gi informasjon om læringsmål, studiepoeng, forutsatte kunnskaper, forventet arbeidsmengde for studentene, undervisnings- og vurderingsformer.

Eventuelle endringer, vedtatt av studienemnda i løpet av studieåret, vil bli rettet opp i den elektroniske versjonen, og den elektroniske versjonen vil da være gjeldende.

Kap. 7 Utdanningsplaner 

§ 7-1 Studenter, som blir tatt opp til studier av 60 studiepoengs omfang eller mer, skal i samarbeid med UMB inngå en individuell utdanningsplan i løpet av første semester. Utdanningsplanen består av en generell og en individuell del.

§ 7-2 Generell del. Utdanningsplanen skal inneholde informasjon om bestemmelser knyttet til institusjonens ansvar og forpliktelser overfor studenten, og studentens ansvar og forpliktelser overfor institusjonen og medstudenter, og hvilke konsekvenser brudd på dette kan medføre.

§ 7-3 Individuell del. Av utdanningsplanen skal det framgå hvilket studieprogram studenten er tatt opp til. Utdanningsplanen skal vise innholdet og progresjonen i den planlagte utdanningen for studenten, herunder når et eventuelt delstudium i inn- eller utland skal gjennomføres. 

§ 7-4 Utdanningsplanen kan revideres og skal bekreftes av studenten hvert semester innen frister fastsatt av studienemnda. 

§ 7-5 Studenter som har studierett og er registret som student ved UMB, kan søke studiepermisjon for hele semestre i opptil ett år. Søknader om permisjon ut over ett år, kan innvilges ved for eksempel sykdom, svangerskap, for å avtjene verneplikt eller siviltjeneste, eller annen vektig årsak. Søknad om studiepermisjon sendes til og innvilges av undervisningsutvalget ved det institutt med ansvar for studieprogrammet studenten er registrert ved.

§ 7-6 Ved permisjon mister studenten rettigheter i forhold til allerede valgte emner hvor studenten har fått bekreftet plass.

Utfyllende bestemmelser til kapittel 7
Ad. 7-4 Det er studentens ansvar i samarbeid med undervisningsleder å sette opp, endre og få godkjent utdanningsplanen. Ved større endringer skal endringen godkjennes av undervisningsutvalget. 

Frist for semesterregistrering og bekreftelse av utdanningsplanen; 15. september/15. februar. Vitnemål blir automatisk skrevet ut når alle emner i utdanningsplanen er godkjent og bestått.

Ad. 7-5 Permisjon kan tidligst innvilges etter gjennomført første semester innenfor henholdsvis 1-årige-, bachelor- og masterprogram, forutsatt at 15 studiepoeng er avlagt og bestått innenfor nevnte studieløp. 

For de som tar permisjon etter at de har inngått avtale om gradsoppgaven, forutsettes det at avtale foreligger mellom student og gradsoppgaveveileder.

Kap. 8 Obligatoriske aktiviteter 

§ 8-1 Obligatoriske aktiviteter er arbeider som skal godkjennes og som er utført av studenten mens undervisningen i emnet pågår (jf. utfyllende bestemmelser til Kap. 3 i Forskrift om eksamen ved Universitetet for miljø- og biovitenskap). Aktiviteter kan godkjennes underveis i undervisningsperioden eller etter at undervisningen i emnet er over. Obligatorisk aktivitet kan omfatte en eller flere deler og kan eksempelvis være:


- skriftlige eller muntlige prøver arrangert lokalt


- prosjektoppgaver


- obligatoriske innleveringsoppgaver


- laboratorieøvelser


- objektsamlinger


- ekskursjonsdeltagelse og evt. rapport

- praksis og evt. praksisrapport

- obligatorisk frammøte

§ 8-2 Obligatorisk praksis må registreres som eget emne i utdanningsplanen. UMB har ansvar for å finne relevant praksisplass.

Utfyllende bestemmelser til kapittel 8
Ad. 8-1 Emneansvarlig skal oversende administrasjonen ved instituttet liste over studenter som har fått godkjent obligatoriske aktiviteter i et emne. De obligatoriske aktivitetene skal være registrert i Felles studentsystem (FS) før eksamensprotokoll (sensur) sendes studieavdelingen. Det er administrasjonen ved enheten som selv registrerer de godkjente obligatoriske aktivitetene i FS.

Kap. 9 Utferder og annen undervisning

§ 9-1 Utferder kan settes opp som et selvstendig studiepoenggivende emne.
§ 9-2 Utferder av flere dagers varighet skal normalt legges til blokkperioder.

§ 9-3 Studenter som har obligatoriske utferder skal få dekket merkostnader til transport og overnatting av emneansvarlig institutt.

Kap. 10 Frie emner 

§ 10-1 Før en student begynner et fritt emne, skal det utformes en avtale mellom studenten og instituttet, som ansvarlig institutt for emnet skal godkjenne. Avtalen skal inneholde nivå, evalueringsform, framdriftsplan og ansvarsforhold, både i forhold til veiledning i den skriftlige delen av oppgaven, og også for eventuelt laboratoriearbeid og omfanget av arbeidet. 

Utfyllende bestemmelser til kapittel 10
Ad. 10-1 Studenten kan få godkjent 5 studiepoeng eller et multiplum av 5 studiepoeng for et fritt emne. Studenten kan ta frie emner på både bachelor- og masternivå.

Frie emner kan utføres av en enkelt student eller av en gruppe studenter (maks. 4 studenter).

Frie emner må ligge klart innenfor instituttets kompetanseområde og undervisningskapasitet. To eller flere institutt kan samarbeide om et fritt emne. Det er veileders ansvar å kontrollere at studentene har tilfredsstillende faglig bakgrunn.

Det er instituttets ansvar å påse at arbeidsmengden avpasses etter det antall studiepoeng avtalen forutsetter. Når flere studenter skriver en oppgave sammen, skal omfanget av oppgaven økes tilsvarende. Øking av antall studiepoeng underveis skal ikke godkjennes.
Arbeidet må leveres innen siste undervisningsdag i undervisningsperioden. 

For frie emner er sensurfristen 3 uker (15 virkedager) etter siste undervisningsdag.
Arbeidsoppgaven påføres karakterutskriften som "Fritt emne" med tittel, studiepoeng og karakter.  

Kap. 11 Delstudium ved annet lærested

§ 11-1 I det ordinære studiet ved UMB har studenten mulighet for delstudium ved et annet lærested i inn- og utlandet. Delstudium vil si et eller flere emner som inngår i utdanningsplanen, herunder også praksis, fritt emne og gradsoppgaver som sensureres ved UMB. Studieoppholdet må være forhåndsgodkjent av instituttet før utreisen.

Etter tilbakekomst til UMB må studenten søke instituttet om en endelig godkjenning av emnene. 

§ 11-2 UMB skal legge forholdene til rette for delstudier i utlandet gjennom å gi generell veiledning vedrørende samarbeidsavtaler, finansieringsmuligheter og forsikringsordning.

Utfyllende bestemmelser til kapittel 11
Ad. 11-1 Instituttet avgjør hvor stor del av delstudiet ved annet lærested som kan inngå i studentens UMB-studium, jf. Forskrift om krav til bachelorgraden ved Universitetet for miljø- og biovitenskap (UMB), 
kap. 4, § 4-2: ”For å få utstedt bachelorvitnemål fra UMB må eksamen i emner tilsvarende minst 60 studiepoeng være avlagt ved UMB”. Det samme gjelder for mastergraden.

Kap. 12 Gradsoppgaver

§ 12-1 I bachelorgraden kan det inngå et selvstendig arbeid av 15 studiepoengs omfang (bacheloroppgave). 

I mastergrad av 120 og 300 studiepoengs omfang skal det inngå selvstendig arbeid (masteroppgave).


Det selvstendige arbeidet kan være et av følgende:

· Masteroppgave – 30 studiepoengs omfang 

· Masteroppgave - 60 studiepoengs omfang

§ 12-2 Gradsoppgaven på bachelornivå skal vise forståelse, selvstendighet og være en faglig fordypning innen gradens fagområde.

§ 12-3 Gradsoppgaven på masternivå skal vise forståelse, refleksjon, modenhet og analytisk evne. Oppgaven skal være en opplæring i å kunne identifisere problemer innenfor et fagområde i studiet og analysere og behandle disse på en vitenskaplig måte, samt å kunne produsere en skriftlig vitenskaplig oppgave om dette. 

Omfang av gradsoppgaven på masternivå fastsettes i studieplanen for det enkelte studieprogram jf. § 12-1.
Masteroppgaven – 30 studiepoeng skal diskuteres ved muntlig eksamen, jf. kap. 6 i Forskrift om eksamen ved Universitetet for miljø- og biovitenskap. Eksamen kan i tillegg inneholde et spesialpensum.

Masteroppgave – 60 studiepoeng skal diskuteres ved muntlig eksamen, jf. kap. 6 i Forskrift om eksamen ved Universitetet for miljø- og biovitenskap. Eksamen skal i tillegg inneholde et spesialpensum.

§ 12-4 Ansvarlig institutt oppnevner hovedveileder og eventuelle tilleggsveiledere til gradsoppgaven. Veilederne forplikter seg til å gi studenten en faglig og metodisk kritikk av arbeidet.
Utfyllende bestemmelser til kapittel 12

Ad. 12-1 Studienemnda bestemmer etter forslag fra undervisningsutvalg omfang av gradsoppgaven på masternivå ut ifra følgende muligheter:

· 30 studiepoengs omfang

· 60 studiepoengs omfang

· Student og veileder fastsetter i fellesskap omfaget av gradsoppgaven (30 eller 60 studiepoeng) ved starten av studiet.

Instituttet plikter å gi studenten korrekt og tilstrekkelig informasjon om arbeidet med gradsoppgaven før arbeidet starter i henhold til instruks om veiledning i gjennomføring av gradsoppgaver på masternivå.

UMB skal tilby veiledere innføring i veiledningsarbeid.

Frist for innlevering og sensurering 

Innleveringsfristen for gradsoppgavene er 15. mai innen kl. 15:00.  Alternativt 15. desember innen kl. 15:45. Muntlig diskusjon skal skje innen 6 uker fra innleveringsfrist. 
Hvis aktuell dato faller på lørdag, søndag eller annen fridag, er fristen påfølgende yrkesdag. 

Sensurfristen på 6 uker regnes fra ovennevnte innleveringsfrister.

Hvis gradsoppgaven ikke leveres innen fristens utløp, og det ikke foreligger en skriftlig bekreftelse på innvilget utsettelse, har studenten(e) brukt ett av tre mulige forsøk (tregangersregelen). Forsøket registreres i eksamensprotokollen. 

Utsatt innleveringsfrist 

Instituttstyret (ved det instituttet som studenten(e) er tilknyttet under sitt arbeid med gradsoppgaven), kan unntaksvis etter begrunnet søknad, forlenge innleveringsfristen. 

· For oppgaver med opprinnelig innleveringsfrist 15. mai er utsatt

innleveringsfrist 15. august. 

· For oppgaver med opprinnelig innleveringsfrist 15. desember er utsatt 

innleveringsfrist 15. mars. 

Utover nevnte frister gjelder regelen for avmelding av gradsoppgave og oppmelding i senere semester. 

Sensurfristen på 6 uker regnes fra ovennevnte innleveringsfrister.

Studenten(e) skal utforme søknad om utsatt innleveringsfrist som fremlegges for det instituttet studenten(e) er tilknyttet under sitt arbeid med gradsoppgaven. Søknaden skal inneholde en anbefaling fra veileder. 

Grunner som studenten(e)/veileder burde ha forutsett, kan ikke godtas. Søknader uten kopi av forslag til revidert fremdriftsplan og kopi av forslag til fornyet kontrakt mellom studenten(e), veileder og institutt skal automatisk avvises. 

Søknad om forlenging av fristen skal fremlegges senest 1- en - måned før innleveringsfristen. Studenten(e) gis skriftlig beskjed om utfallet av søknaden. Kopi av brevet oversendes veileder.

Søknader om utsatt frist for innlevering innkommet mindre enn 1– en- måned før innleveringsfristen, vil ikke bli godkjent med mindre det foreligger for eksempel en legeattest for aktuelt tidsrom.

Fornyet  prøve 

Dersom gradsoppgaven er bedømt med strykkarakter, kan oppgaven i revidert form legges frem til ny sensurering tidligst 3 – tre- måneder etter sensurdato. 

Dersom gradsoppgaven ikke er innlevert innen innleveringsfristen, kan oppgaven legges frem til sensurering tidligst 3 – tre- måneder etter den opprinnelige innleveringsfristen. For studenter som har fått utsatt innleveringsfristen, kan oppgaven legges frem til sensurering tidligst 3 – tre- måneder etter den utsatte innleveringsfristen.

I slike tilfeller skal ny kontrakt og revidert prosjektplan utarbeides. 

Gjentak av bestått bacheloroppgave tillates ikke.

Gjentak av bestått masteroppgave tillates ikke.

Ad. 12-3 Spesialpensum og muntlig diskusjon av gradsoppgaver på masternivå. 

Som et tillegg til masteroppgaven på 30 studiepoeng, kan student og veileder legge opp et teoretisk spesialpensum på 5, 10 eller 15 studiepoeng utenom UMBs ordinære emnetilbud.

Spesialpensumet skal fastsettes ved oppstart av arbeidet med oppgaven, og leses parallelt.

Spesialpensumet skal gi en faglig tilleggskompetanse for arbeidet med gradsoppgaven. Dette kan utgjøre en større fordypning i et tema eller gi en større bredde i faget enn universitetets emner kan gi. Hvis spesialpensumet inngår i referanselitteraturen til masteroppgaven på 60 studiepoeng, må arbeidet med dette pensum innebære en vesentlig utvidelse i forhold til hva som bør forventes av arbeid med referanselitteraturen. Hovedveileder eller tilleggsveileder skal normalt være veileder for studenten i spesialpensumet.

Avtale om spesialpensum skal godkjennes der oppgaven er tilknyttet. Avtalen skal underskrives av studenten, instituttet og veileder.

Instituttet/undervisningsutvalget som studenten er tilknyttet, har ansvaret for å offentliggjøre dato og sted for muntlig diskusjon av gradsoppgaven. Ved konfidensielle oppgaver skal dato og sted for muntlig diskusjon ikke offentliggjøres.

Dersom innlevering og muntlig drøfting skjer før 15. august/15. februar, behøver ikke studenten å semesterregistrere seg for et nytt semester. Dersom muntlig drøfting finner sted etter 15. august, uavhengig om oppgaven er levert før denne dato, skal studenten semesterregistrere seg for et nytt semester. Dersom innlevering og/eller muntlig drøfting finner sted etter 15. februar skal studenten semesterregistrere seg for et nytt semester.

Ad. 12-4 Veiledning for arbeidet med gradsoppgavene
Gradsoppgaven utføres i studieprogrammets avsluttende del. Studenten skal, gjennom sitt arbeide med oppgaven, veiledes av vitenskapelig personale med kompetanse innenfor fagområdet. 

Hovedveileder skal være tilsatt i  vitenskaplig stilling, i professor II-stilling eller i førsteamanuensis II-stilling ved UMB. I de tilfeller hvor det er flere veiledere, skal det gå fram av avtalen hva slags ansvar hver enkel veileder har.

 Veileder plikter normalt å gi studenten:

· 30 timers veiledning inklusive sensurering av bacheloroppgaven.

· 60 timers veiledning inklusive sensurering av masteroppgaven – 30 studiepoeng.

· 110 timers veiledning inklusive sensurering av masteroppgaven – 60 studiepoeng.

Instituttet skal godkjenne valg av emne og veileder(e) for den enkelte student, og har ansvar for å informere aktuelt undervisningsutvalg. Ansvarlig institutt har ansvaret for at den enkelte veileder overholder sin veiledningsplikt. Instituttet har ansvaret for straks å utpeke ny(e) veileder(e) ved langvarig sykdom, permisjon e.l.

Samarbeid om gradsoppgavene

Er det to eller flere studenter som ønsker å utføre gradsoppgaven helt eller delvis sammen, må dette godkjennes av instituttet/undervisningsutvalget. 

Bruk av språk, forskningsresultater, publisering, instituttilhørighet 

Masteroppgavens hovedspråk skal være norsk, svensk, dansk eller engelsk. Annet hovedspråk kan godtas dersom det på forhånd er godkjent av veileder(e) og sensor. Er hovedspråket norsk, svensk eller dansk, skal oppgaven ha et sammendrag (abstract) både på hovedspråket og på engelsk. 

Gradsoppgaven skal ikke offentliggjøres med UMB-tilknytning før den er bedømt med ståkarakter. Gradsoppgaven skal ha UMBs offisielle forsidemaler. Ved offentliggjøring skal det på publikasjonens forside fremgå at den er utført som gradsoppgave ved UMB. I tillegg skal UMBs logo og instituttets navn påføres. Instituttet og/eller hovedbiblioteket kan legge oppgaven ut på UMBs elektroniske intranett. Før annen offentliggjøring av gradsoppgaven/deler av gradsoppgaven skal studenten(e) varsles og krediteres i offentliggjøringen.

Både studenten(e) og ansvarlig institutt har rettighetene til gradsoppgaven. Mangfoldiggjøring og distribusjon skal godkjennes av begge parter.

I særlige tilfeller kan offentliggjøring av gradsoppgaven båndlegges (utsettes) for en periode på inntil 5 år. Det skal i slike tilfeller inngås en egen avtale, på et eget fastsatt skjema utarbeidet av studieavdelingen. Avtalen underskrives av student(er), veileder(e), instituttleder ved UMB og institusjon/bedrift. En evt. båndlegging utover en periode på 5 år, avgjøres av universitetsstyret etter begrunnet søknad. UMB forbeholder seg retten til å benytte gradsoppgavens tittel ved karakterutskrift/vitnemål.

Kontrakt og prosjektplan
Veileder og studenten(e) skal i samarbeid sette opp en kontrakt og utarbeide en hensiktsmessig prosjektplan (fremdrifts- og kostnadsplan) for gjennomføringen av gradsoppgaven. Kontrakten godkjennes av ansvarlig institutt før arbeidet med gradsoppgaven starter. Kontrakt og prosjektplan utformes som ett dokument.

Kap. 13 Studieretten

§ 13-1 Den som har akseptert tilbud om studieplass, tildeles studierett ved UMB. Rettigheter tilknyttet et studieprogram er for eksempel rett til undervisning, smågruppeundervisning, tilgang til nødvendige hjelpemidler, laboratoriekurs og organisert veiledning.

§ 13-2 Studenter med studierett ved UMB plikter å registrere seg hvert semester innen kunngjorte frister. 

For studenter som har inngått en utdanningsplan, skal registreringen fastsette og bekrefte opplysningene i utdanningsplanen for innværende semester.

For andre studenter gjelder en tilsvarende plikt til å registrere seg. 

Registreringen gir adgang til de ressursene UMB tilbyr for at studenten skal kunne gjennomføre sine emner dette semesteret.

§ 13-3 Studieretten til det studieprogram studenten er tatt opp til, termineres:

· når studenten oppfyller kravene for tildeling av vitnemål for fullført grad

· dersom det i løpet av ett år ikke har funnet sted aktivitet i form av avlagte studiepoeng, innvilget permisjonssøknad eller delstudier i utlandet 

· når studenten selv skriftlig bekrefter at han/hun trekker seg fra studieprogrammet før det er fullført

Studenter som er tatt opp til enkeltemner får en begrenset studierett i opp til ett år utover normert tid for emnene.

Den som har mistet studieretten, kan søke om nytt opptak.

Utfyllende bestemmelser til kapittel 13
Ad. 13-1 Studenter med studierett ved UMB tildeles e-postadresse. All informasjon via e-post fra UMB til studenten(e) sendes kun på denne adressen. 

Ad. 13-3 Unntak fra termineringsregelen avgjøres av undervisningsleder i samråd med studiedirektøren.
Kap. 14: Informasjonsspråk

§ 14-1 UMB forplikter seg til å gi informasjon om alle reglement, studier og emner på norsk og engelsk.

Utfyllende bestemmelser til kapittel 14
Ad. 14-1 Denne informasjonen skal være tilgjengelig på UMBs internettsider. 

Ved tolkingsspørsmål og tvil legges den norske teksten til grunn for vurderingen.

Kap. 15 Reduksjon i studiepoeng

§ 15-1 Studenter som avlegger eksamen i emner som faglig overlapper hverandre helt eller delvis, får redusert sin samlede studiepoengsum for de aktuelle emnene. Omfanget av reduksjonen vedtas av instituttene etter forslag fra de institutt som tilbyr emnene, og skal framgå av emnebeskrivelsen.
Kap. 16 Godkjenning av utdanning tatt ved annen institusjon

§ 16-1 Grad, emne eller emnegruppe fra en annen institusjon som skal erstatte tilsvarende emne eller emnegruppe ved UMB, skal godskrives studenten med samme antall studiepoeng med de begrensninger som er nedfelt i Forskrift om krav til bachelorgraden ved Universitetet for miljø- og biovitenskap i § 4-2 og i tilsvarende krav til mastergraden. 

UMB skal påse at det ikke gis dobbel uttelling for samme faginnhold, jf. § 3-4  i Universitets- og høgskoleloven.**
** Forbudet mot dobbel uttelling gjelder innenfor en og samme grad. Det vil si at dersom faget oppfyller deler av kravene som stilles til en ny grad eller en ny fagutdanning, er ikke det at faget har fått uttelling tidligere, til hinder for at faget inngår i en ny grad eller en ny yrkesutdanning.

Kap. 17 Overgang til annet studieprogram  

§ 17-1 Studenter kan søke overgang til annet studieprogram. 

Utfyllende bestemmelser til kapittel 17
Ad. 17-1 Søknad om overgang til annet studieprogram skal stiles til det undervisningsutvalget som administrerer dette programmet. Søknadsfrist: 1. desember med virkning fra og med 1. januar  og 1. juni med virkning fra og med 1. august. 

Ved overgang til annet studieprogram forutsettes det at studenten tar alle obligatoriske emner på det studieprogram studenten får overgang til. Studenter som trenger individuell tilpassing, må utarbeide en revidert utdanningsplan som må godkjennes av studieveileder eller undervisningsutvalg.
Hovedkriterier for overgang:

· Ved overgang fra et studium til et annet må det være plass på aktuelt studieprogram det søkes overgang til. Studieprogrammets krav ved opptak må være oppfylt.

· Studenter som søker overgang i løpet av det første halvåret de studerer ved UMB, rangeres etter studentens konkurransepoengsum ved opptak. Studenter som søker overgang senere i studiet, rangeres av undervisningsutvalget etter retningslinjer utarbeidet av instituttenes undervisningsutvalg.
Kap. 18 Privatister og gjestestudenter

§ 18-1 Privatistenes rettigheter ved UMB er begrenset til deltakelse i offentlige forelesninger og adgang til å gå opp til eksamen i samsvar med Lov om universiteter og høgskoler. Med forelesning menes formidling av kunnskap til den samlede studentgruppen på emnet, og hvor deltakernes egenaktivitet som hovedregel er begrenset til enkeltspørsmål og kommentarer. Det instituttet som har ansvar for emnet, kan gi privatister adgang til undervisning som ikke er offentlig. 


§ 18-2 Privatister kan nektes adgang til eksamen dersom det i emnebeskrivelsen er fastsatt krav om obligatorisk undervisning, praksis og innleveringsoppgaver. I tillegg må dette være en del av formålet med utdanningen og være en så vesentlig kompetanse at den ikke kan prøves ved ordinær eksamen.

§ 18-3 Privatister må melde seg til eksamen innen fastsatt frist. Dokumentasjon av generell og eventuell spesiell studiekompetanse må vedlegges oppmeldingen. 


§ 18-4 Styret selv kan fastsette at privatister skal betale eksamensavgift – jf. Universitets- og høgskolelovens § 3-10. Eventuell eksamensavgift må være betalt innen fastsatt frist for at privatister skal få adgang til eksamen.

§ 18-5 Privatister betaler semesteravgift i samsvar med bestemmelser i Lov om organisering av velferd for elever og studenter,  med forskrifter. Privatister som har betalt semesteravgift, har krav på studiekort og semesterkort som viser at avgiften er betalt. For privatister skal semesterkortet påføres merknad om at vedkommende bare har eksamensrett etter Universitets- og høgskolelovens § 3-10. 


§ 18-6 Gjestestudenter som er på UMB i følge en avtale, har samme rett som ordinære studenter til å følge undervisning og ta eksamen. 
Kap. 19 Overgangsordninger mellom gammel og ny gradsstruktur

§ 19-1 Studenter som 1. august 2003 eller senere oppfyller kravene til bachelor- og mastergradene, tildeles disse. Fra og med 1. juli 2005 gis det ikke lenger anledning til å fullføre studiet som cand.mag. ved UMB.

§ 19-2 En student kan ikke tildeles både bachelorgraden og den tidligere cand.mag.-graden 

(t.o.m. 30. juni 2005) på grunnlag av samme utdanning/studium, selv om grunnlaget for tildeling av cand.mag.-graden i omfang gikk ut over grunnlaget for tildeling av bachelorgraden.

§ 19-3 Studenter som 1. august 2003 har gjennomført studier og avlagt eksamen i vesentlige deler av studiet (definert ved at alle obligatoriske eksamener er avlagt eller avtale om gjennomføring av hovedfagoppgave er inngått), gis anledning til å fullføre cand. agric., sivilingeniør eller cand.scient. frem til 30. juni 2007. Fra 1. juli 2007 er disse gradene opphevet.
Kap. 20 Bortvisning og utestenging

§ 20-1 En student som tross skriftlig advarsel fra universitetsstyret, gjentatte ganger opptrer på en måte som virker grovt forstyrrende for medstudenters arbeid eller for virksomheten ved institusjonen ellers, kan etter vedtak av UMBs klagenemnd bortvises fra nærmere bestemte områder ved institusjonen for inntil ett år. Hvis en student etter skriftlig advarsel fra universitetsstyret fortsatt ikke respekterer slik bortvisning, kan UMBs klagenemnd utestenge ham eller henne fra studiet inntil ett år. 

§ 20-2 Vedtak om bortvisning eller utestenging treffes med minst to tredelers flertall. Vedtak om slik reaksjon kan påklages av studenten etter reglene i Forvaltningsloven. Departementet eller særskilt klageorgan oppnevnt av dette, er klageinstans.
Kap. 21 Sluttbestemmelser

§21-1 Ikrafttredelse

Forskriften trer i kraft f.o.m. 1. august 2006.
